7. Autori- ja esitajatasu     7.1  Poolfinaalides ja Finaalkontserdil esitatud laulude autoritele maksab ERR autoritasu   järgmiselt:   7.1.1 Finaalkontserdil esikohale tulnud laulu autori(te)le ­ kogusummas 2000 eurot, mille   maksab stipendiumina välja Eesti Autorite Ühing.   7.1.2 poolfinaalides mistahes kohale või finaalis paremusjärjestuses teisele või mistahes   järgnevale kohale tulnud laulu autori(te)le - 320 eurot laulu kohta.     7.2 Autoritasult peetakse kinni seaduses sätestatud maksud ja maksed ning  autoritasu   kantakse autori(te) pangakonto(de)le 30 päeva jooksul pärast finaalkontserti.     7.3 Ühise autorsuse korral on autoritasu väljamaksmise lisatingimuseks ERR-ile kirjaliku   kokkuleppe esitamine autoritasu jagamise kohta.     7.4 Kui autor osaleb laulukonkursil registreeritud füüsilisest isikust ettevõtjana, on   autoritasu väljamaksmise lisatingimuseks autoritasu kohta ERR-ile arve (ja ühise autorsuse   korral ka punktis 7.3 nimetatud kokkuleppe) esitamine.  Kui autor, kes osaleb   laulukonkursil registreeritud füüsilisest isikust ettevõtjana, on ka registreeritud   käibemaksukohustuslane, lisandub autoritasule käibemaks.     7.5 Esitajatele, kes esitasid laule poolfinaalides või finaalkontserdil, maksab ERR   esitajatasu järgmiselt:   7.5.1 finaalvoorus esikohale tulnud laulu solisti(de)le ­ kogusummas 640 eurot;   7.5.2 poolfinaalides mistahes kohale või finaalvoorus teisele või mistahes järgnevale   kohale tulnud laulu  solisti(de)le ­ 64 eurot igale esitajale iga laulu kohta;   7.5.3 taustesitaja(te)le ­ 32 eurot igale esitajale iga laulu kohta.     7.6 Esitajatasu makstakse esitajatele välja samadel tingimustel ja korras kui autoritasu   autoritele (p-d 7.2-7.4).     7.7 Autori- ja esitajatasu väljamaksmisega seotud panga- ning muud andmed ja asjaolud   märgitakse punktis 5.11 nimetatud lepingutes. Sealjuures võib autori või esitaja soovil   lepingus ette näha autori- või  esitajatasu maksmise autori või esitaja asemel kolmandale   isikule.     7.8 Tasu laulude, nende esituste ja salvestiste kasutamise eest käesolevas reglemendis   nimetatud eesmärkidel, viisidel ja tähtaegadel sisaldub punktides 7.1 ning 7.5 nimetatud   autori- ja esitajatasus.       8. Võidulaulu kasutamine     8.1 Punktis 5.11 nimetatud lepingutes, mis sõlmitakse laulude autoritega, sätestatakse   juhuks, kui laul tuleb finaalvooru paremusjärjestuses esikohale,  muuhulgas järgmised   tingimused: